Κοτόπουλο kung pao
Κung pao κοτόπουλο με πικάντικη μαρινάδα, λαχανικά και φιστίκια που θα σας ταξιδέψουν στην επαρχία του Σετσουάν.
500 γρ. φιλέτο στήθος κοτόπουλο, σε κύβους 3 εκ., 30 ml ελαιόλαδο, 2 σκελίδες σκόρδο, λιωμένες, 3 κρεμμυδάκια φρέσκα, ψιλοκομμένα (ξεχωρίζουμε το λευκό και το πράσινο μέρος), 25 γρ. τζίντζερ φρέσκο, τριμμένο, 6-8 πιπερίτσες ξερές, καυτερές, ολόκληρες, 100 γρ. φιστίκια αράπικα, χοντροσπασμένα, αλάτι, 1 κουτ. σούπας σάλτσα σόγιας, 1 κουτ. σούπας λευκό κρασί, 2 κουτ. γλυκού κορν φλάουρ, 1 κουτ. σούπας βαλσάμικο ξίδι, 1 κουτ. γλυκού σάλτσα σόγιας, 1 κουτ. γλυκού ελαιόλαδο, 1/2-1 κουτ. σούπας πιπέρι Σετσουάν (σε μπαχαράδικα) ή 1 κουτ. σούπας πιπέρι μαύρο, με διαφορετικό αποτέλεσμα, 2 κουτ. γλυκού ζάχαρη, λευκή, 1 κουτ. γλυκού κορν φλάουρ, διαλυμένο σε λίγο ζωμό ή νερό
Για το κοτόπουλο kung pao, σε ένα μπολ ανακατεύουμε όλα τα υλικά για τη μαρινάδα. Ρίχνουμε το κοτόπουλο, ανακατεύουμε καλά, καλύπτουμε με μεμβράνη και μαρινάρουμε για 30 λεπτά.  Σε άλλο μπολ ανακατεύουμε όλα τα υλικά για τη σάλτσα.Σε ένα τηγάνι σοτάρουμε τις πιπεριές στο ελαιόλαδο σε δυνατή φωτιά για 10 δευτερόλεπτα.Προσθέτουμε το κοτόπουλο και σοτάρουμε για 2-3 λεπτά, μέχρι να ροδίσουν.Ρίχνουμε το λευκό μέρος από τα κρεμμυδάκια, το σκόρδο και το τζίντζερ και σοτάρουμε για 10-15 δευτερόλεπτα. Προσθέτουμε τη σάλτσα και τα 2/3 από τα φιστίκια και μαγειρεύουμε για άλλο 1/2 λεπτό. Δοκιμάζουμε αν χρειάζεται αλάτι (η σόγια είναι ήδη αρκετά αλμυρή).Σερβίρουμε το κοτόπουλο kung pao και πασπαλίζουμε με τα υπόλοιπα φιστίκια και το πράσινο κρεμμυδάκι.
Κοτόπουλο,Πιπεριές,Φυστίκια